b'\n_START_ARTICLE_\nAficionado\n_START_PARAGRAPH_\nAficionado (esp.) tarkoittaa jonkin asian innokasta harrastajaa, alkujaan espanjan kieless\xc3\xa4 erityisesti h\xc3\xa4rk\xc3\xa4taisteluharrastajaa ja -tuntijaa. Termi on tullut k\xc3\xa4ytt\xc3\xb6\xc3\xb6n noin vuonna 1845.Termi on sitten laajentunut tarkoittamaan mink\xc3\xa4 tahansa aiheen innokasta harrastamista._NEWLINE_Alkuper\xc3\xa4inen aficionado ihailee matadoreja ja on kiinnostunut taisteluh\xc3\xa4rkien kasvatuksesta. Aficionadot jaetaan yleens\xc3\xa4 kahteen ryhm\xc3\xa4\xc3\xa4n, joista toreristat ovat kiinnostuneita matadoreista ja toristat h\xc3\xa4rk\xc3\xa4taisteluista._NEWLINE_Termi\xc3\xa4 k\xc3\xa4ytet\xc3\xa4\xc3\xa4n my\xc3\xb6s sikarien harrastajista. Vuonna 1992 perustetun alan julkaisun nimi on Cigar Aficionado, joka on laajentunut yleisesti lifestyle-lehdeksi. Samantapainen on Guitar Aficionado, jossa esitell\xc3\xa4\xc3\xa4n kitaroita ker\xc3\xa4ilykohteina, ja sit\xc3\xa4 luonnehditaan lehdeksi, jonka aihe on ylellinen el\xc3\xa4m\xc3\xa4ntapa.'